Januari 18, 2020 

(g) www.awemainta.com 

JJwww.facebook.com/awemainta 

£3noticia@awemainta.com 

^ 583-1400 



GRUPO GRANDI Dl ILEGAL 
A SER MANDA VENEZUELA 

Sigui lesa na pagina 2 





INVEST 

siicmui 

We don'tjvat aay tt ... Wi? t Hf 



Nos ta ofrece trankiCidad, 
proiehando nos comuntdad 


Pa mas informacion yama 582 7252 


















































































2 


AWEMainta 


Diasabra, 18 Januari 2020 


Grupo di ilegal no por keda riba cuenta di pueblo 

Grupo grandi di ilegal a ser manda Venezuela 



RIBA un buelo special di e compania 
Albatros pa Venezuela, a deporta un 
cantidad di ilegal diahuebs ultimo. Ta 
papia di mas di 60 persona. For di Aruba 
a manda riba 40 ilegal, di cual tabatin 
2 hende muher y e resto tabata hende 
homber. 



Mas o menos 20 ilegal a bin for di Corsou 
pa bay riba e buelo for di Aruba pa 
Venezuela. 

Ultimo simannan Warda nos Costa tin nan 
mannan yen di accion y control. Banda di 
nan accionnan, Polis tambe diariamente 
ta topa cu personanan indocumenta of 
cu no por demostra un permiso legal di 
estadia of di trabou. 

Tur nan ta hiba Warda nos Costa pa verifica 
den e sistema di DIMAS y RADEX di ki 
dia a drenta Aruba y ki dia nan mester 
a sali. Tambe si a emiti un peticion pa 
permiso of si djis a “overstay” riba nos 
isla y asina haya e status di “ilegal”. 

Den e maneho di Minister Andin Bikker, 
ta su intencion pa duna prioridad n’e 
retonan rond di ilegalidad riba nos isla. 

Kedamento ilegal na Aruba ta crea retonan 
adicional pa sector laboral, social, cuido 
medico y enseñansa. 


E ta crea henter un mercado ilegal den 
cual ta paga e hendenan aki “cash”, no ta 
aporta na Departamento di Impuesto, no 
ta sigura na AZV y si nan bira malo, ta 
laga debenan halto na Hospital 



E ta un necesidad urgente pa mas pronto 
posibel, deporta e grupo aki, cu ta core 
entre 15 pa 20 mil Venezolano cu a drenta 
Aruba via Aeropuerto e ultimo 5 añanan, 
pero deliberadamente a keda atras y no a 
regresa nan pais. 

Di otro banda, tin un cantidad di 
comerciante ta probecha di e “status” 
di e grupo aki pa paga nan menos di 
locual ley ta prescribi y asina ta aporta 
na un mercado ilegal y ta haci nan mes 
culpabel na evadi impuesto, cu riba su 
mes tambe ta un delito castigabel pa ley 
penal y leynan administrativo cu por 
traduci den multanan pisa. 

E reto den esaki ta multa pa 
comerciantenan cu no ta canando como 
debe ser. Fuentenan yega na e sistema 
ta sigura cu NO ta dunando multanan 
manera Gobiemo a bisa di lo haci. 

Ta rekeri cu e personal di Warda nos Costa 
mestertraharaport ora detene e stranheronan 
aki na pia di trabou y manda pa DIMAS, cu 
ta e instancia encarga pa procesa multa pa 
comerciantenan. Tin un formula cu ta aplica 
ora di otorga multa, den cual ta anuncia n’e 
comerciante e intencion di dun’e un multa 
administrativo pa dun’e un chens pa duna 
su banda di medaya. 


Na final ta tuma un decision y ta dun’e 
e multa, dependiendo cuanto ilegal a 
haya na pia di trabou, ta di cuanto biaha 
ta topa cu ilegal na e mesun negoshi, etc. 



Combatimento di ilegalidad ta un trabou 
pa henter comunidad. Ta nos tur mester 
coopera y informa Warda nos Costa 
unda tin ilegal trahando, bibando of 
frecuentando. 

Dor di keda keto y aporta na e mercado 
preto aki, nos mes ta yuda cu mañan nos 
yiunan no ta haya cupo na scol, no tin 
lugar den Hospital pa ricibi tratamento 
medico, no por haya trabou of no por 
haya un cas pa biba. 

Tampoco hopi biaha no conoce e 
stranheronan aki pa sa nan historia 
criminal y pa sa kico nan lo ta capas di 
haci si acaso nan no haya trabou na Amba. 

Pesey, e solucion ta pa avisa Warda nos 
Costa y hunto mantene nos portanan cera, 
cuida nos fronteranan y salbaguardia nos 
dushi isla pa nos mesun hendenan y tur 
cu ta cana e caminda legal pa por biba y 
traha na bienestar di nos pais. 

Seccion Crimen Organisa durante un 
entrada hudicial a confisca e.o. un UZI 



Lito Lacle, vocero di Polis a informa cu cu dia 
13 januari 2020 enconexion cu un investiga- 
cion andando Seccion Crimen Organisa di Cu- 
erpo Policial a haci un entrada hudicial den 
un container situa patras di un percela na Ar- 
endsstraat. 

Den e container a detene e homber Marco 
Tromp y tambe e señora di inicialman C.R.G. 
Ta considera e sospechosonan hopi peligroso y 
ta pesey a uza e Team di Aresto. Tur dos per- 
sona ta personanan local. 

Den e container a confisca un cantidad di co- 
caina, marihuana, 4 arma di candela di cual un 
di nan ta un UZI, placa y celular. 

Pa Cuerpo Policial por resolve mas caso ta hopi 
importante pa por conta riba e cooperacion di 
pueblo di Aruba. Ta pidi si tin cualkier infor- 
macion, pa yama e tiplijn: 11141. 


Polis a intermedia den un problem ana IVIFA Noord 



DIABIERNA atardi Polis a bay cu urgen- 
cia pa MFA na Noord pa un conflicto entre un 
bishitante y un trahador di e MFA. 
Trahadornan di e Bestuurskantoor mes no kier 
a divulga mucho di e problema, pero compilan- 
do algun informacion haya via otro fuente, nos 
por conclui cu e bishitante a acusa e trahador 
cu e tin di haber cu e falta placa. 

Claro cu e trahador cu keda acusa, no a gusta 
y a laga Polis bin p’asina intermedia. Despues 
di basta rato Polis a sali nan dos so y a sigi cu 
nan patruya. 

Aki por mira cu si bo haya bo mes den un con- 
flicto, semper ta bon pa yama Polis y laga nan 
intermedia. Ya asina bo ta evita un problema 
di escala pa un problema mas grandi. 

Gobernador Alfonso Boekhoudt den su discurso di Aña Nobo 


Ultimo 10 cma, tecnologia a haci nos 
conoci cu avansenan cu nos tabata conoce 
solamente for di peliculanan di cine 



GOBERNADOR Alfonso Boekhoudt 
y su esposa Hanneke Boekhoudt- 
Koetse a tene diahuebs 16 di januari 
2020, e tradicional recepcion di 
Aña Nobo. E recepcion a tuma luga 
na Hilton Aruba Caribbean Resort. 
E grupo di invitado tabata consisti di 
personanan for di: e mundo politico, 
administracion publico, varios sector di 
sociedad di Aruba y miembro di e cuerpo 
diplomatico y organisacion intemacional. 
Durante e ocasion aki, Gobemador a 
dirigi su mes n’esnan presente, unda el 
a wak atras riba e decada cu a pasa y a 
duna un cuadro di cambio necesario den 
e decada nobo. 

Cu aña 2019 tras di lomba nos a cera 
tambe e di dos decada di siglo 21. Pa hopi 
hende e decada aki a wordo defini p’e 
ascenso di populismo den democracianan 
occidental; menasanan contra seguridad 
mundial; e replica di e crisis financiero 
global cu tabatin na fin di e decada 
anterior for di cua mundo no a recupera 
completamente ainda; y bueltanan 
politico - di desplasamentonan den e 
espectro politico te cu revolucionnan - 
cu a wordo sinti te hasta den nos region. 

Den mundo di arte e tabata e decada 
di relansamento di Star Wars, e 
personahenan di Marvel y Game of 
Thrones; e presencia di e ‘diosnan nobo’ 
di medionan di comunicacion social, 
manera Facebook, Instagram, Twitter 
y Snapchat den nos bida diario, como 
tambe plataformanan di online streaming 
manera Netflix, cualnan tur a democratisa 
entretenimento: Nos por wak e programa 
cu nos kier iinda cu nos kier y ki ora cu nos 


kier. E descubrimentonan y avancenan 
scientifico di mas grandi di e decada, 
segun Smithsonian Institute, ta inclui 
midimento di nos universo, e hayazgo 
di un especie nobo di nos ancestronan 
humano y formanan nobo pa combati 
malesanan. 

Pero den e ultimo 10 añanan pobresa 
extremo y mortalidad infantil a disminui 
substancialmente tambe. Nos expectativa 
di bida a aumenta y nos a siña come y 
biba mas saludabel. 

Nos a wordo introduci na aplicacion 
efectivo di Inteligencia Artificial y 
3D-printing. E sistemanan alci ta asina 
fascinante cu nan por wordo usa den 
deteccion y diagnosticacion di hopi 
malesanan prome cu ta mucho laat. 

Aña pasa un homber paralisa a logra 
move su curpa y cana cu ayudo di un 
trahe guia pa 

señalnan di su cerebro. Tambe nos a wak 
e prome vacuna pa trata ebola y tambe pa 
frena enfermedanan neurotico, manera 
demensia. 

Tecnologia a haci nos conoci cu avansenan 
cu nos tabata conoce solamente for di 
peliculanan di cine. Cloud-computing, 
autonan electrico, vehiculonan auto- 
conducibel, yamadanan telefonico gratis 
via internet - of for di un holoshi manera 
Capitan Picard - mapanan interactivo 
semper disponible, como tambe weganan 
online. Sin papia mes riba uso di 
monedanan virtual y otro tendencianan 
disruptivo den mundo di transporte, 
economia y comunicacion. 

Y asina lo mi por sigui menciona tur 
e descubrimento y avancenan cu nos 
humanonan a logra den e decada cu 
a pasa den tecnologia, comunicacion, 
ciencia espacial y humano, arkeologia, 
geografia, historia di arte, literature, 
segun Gobemador Boekhoudt... 

E descubrimento- y desaroyonan aki no 
a yega solamente na Merca of Europa, 
pero tambe Amba. E descubrimento y 
desaroyonan aki a haci cu e ser humano 
a bira mucho mas consciente di su 
recursonan natural limita. Mescos cu mi 


a bisa den mi discurso di Pasco: hopi di 
nos a pone nos interesnan personal un 
banda, pa cuminsa un lucha p’e interes 
di otro hendenan, di nos bestianan y nos 
naturaleza riba tera y bou lama; pa proteha 
nos flora y fauna maritimo y terestre; pa 
proteha e shoco - nos simbolo nacional - 
y nos herencia cultural. 

E mester yena nos cu adrenalina y 
emocion pa djis imagina con e avansenan 
aki lo sigui forma nos futuro p’e decada 
nobo aki. Pero pa algun di e avancenan 
di decada pasa, fabor di permiti mi di ta 
menos entusiasma. 

Gobemadore Boekhoudt ta referi p.e 
n’e ascenso di ‘social media’ y weganan 
violento online, y con esakinan poco poco 
a desplaza nos interaccion humano p’e 
plataforma virtual, enbez di den e mundo 
real... y scondiendo tras di anonimato, 
promove enemistad, envidia, calumnia, 
maldad, odio y rencor. E desplazamento 
aki ta kita tur emocion y empatia di nos 
interaccionnan social y esaki ta afecta e 
fundeshi di e stmctura di nos sociedad y 
fibranan di nos comunidad.. 

Djis imagina si nos aplica solucionnan di 
automatisacion den forma mas completo 
sin perde bista p’e factor humano cu 
ta sostene automatisacion aki. Di e 
manera aki nos por enfoca tambe riba 
habilidadnan nobo cu esaki ta trece 
cu ne y tambe oportunidadnan laboral 
altemativo. 

E concientisacion riba cambio climatico a 
conoce un desaroyo positivo den e ultimo 
decada. 

Sinembargo falta hopi pa haci ainda 
p’esaki ancra su mes den nos sociedad. E 
no mester wordo trata comosifuera e ta un 
coriente politico cu ta apela solamente na 
cierto gmpo den nos comunidad: cambio 
climatico ta un menasa genuino pa futuro 
generacionnan, pa nos flora y nos fauna. 
Educacion tambe a conoce cambionan 
grandi den e ultimo 10 añanan. 
Introduccion di enseñansa na distancia, 
metodonan altemativo y uso di tecnologia 
y telecomunicacion den e area aki ta 
promove participacion y inclusividad di 
mas persona. 

Gobernador Alfonso Boekhoudt den su discurso di fin di aña 

"Si nos kier haya otro resultadonan di loke nos tin awor, 
nos mester purba otro forma di actua den loke nos ta haci" 

E siguiente decada, segun Gobemador Boekhoudt mester wordo 
defini pa nos accionnan diario y con nos como ciudadano y 
lideman, ta responde n’e desafionan basa riba nos principionan, 
nos stmctura y nos institucionnan. Amba no por keda atras. 
Con ‘bon’ nos ta responde na eleva conscientisacion di nos 
responsabilidad pa cua nos mester duna cuenta. Den e decada 
aki nos mester responde cu sabiduria, curashi y creatividad pa 
cu automatisacion, nos clima y nos sistema educacional. 

Si nos responde di manera corecto nos lo por cambia e menasanan 
aki den oportunidadnan grandi. De lo contrario, nos lo faya na 
cumpli cu nos rol di ‘habilitador’ den e decada nobo aki. 

Pero no bisa mucho liher ‘si’ n’e pregunta aki tampoco... 
.E transformacion cu ta necesario pa nos prevalence como 
‘habilitador’, ta rekeri un transformacion di nos mes como 
lideman y di e forma con nos ta pensa. Si nos no kier conforma 
nos mes cu e patronchi di e desaroyonan actual riba nos isla, 
NOS mester wordo transforma dor di renobacion di nos mente. 
Enfoca riba e ‘dicon’ mester haci algo y no e ‘kico’ mester 
haci... y esaki no tur ora t’asina simpel. 

Einstein lo bisa cu “locura ta ora bo ta keda haci e mesun cos 
repitidamente, mientras bo ta spera un resultado diferente.” 

Di otro banda lceda haci mesun cos, no ta semper un locura, si e 
ta sali di un bon curason. Pero “custumber” hopi biaha por traha 
manera un trampa, cu comunmente hopi di nos ta cay 
den dje durante di nos bida. 

Nos por keda haci cos manera semper nos a haci, sin paga tino 
cu nos sociedad, nos medio-ambiente, e forma con hende ta 
anda cu otro, nos mundo, ta cambiando. 

Dicon? Pasobra nos tin tendencia pa kere cu logronan di mas 


significante ta sosode solamente dor di transformacionnan 
grandi. Pero iniciativanan chikito por haci un diferencia grandi. 
Wak con e ley pa prohibi saco di plastic riba un isla chikito, a 
crea un efecto den cadena pa influencia nos region. 

E proyecto di ley di cacho - unabes cu tur aspecto ta cla y e 
reglanan enteramente aplicable - tambe ta un bon ehempel con 
algo chikito por crea un impacto grandi den nos comunidad y pa 
cu nos turistanan. Of e manera cu a adopta e metanan di desaroyo 
sostenible cu a lansa nos isla na un plataforma intemacional. 

Kiermen: Si nos kier haya otro resultadonan di loke nos ta haya 
awor, nos mester purba otro forma di actua den loke nos ta haci. 
Nos mester kibra e mtina di desaroya e industria turistico sin 
tene cuenta cu nos flora y fauna. Nos mester cuminsa educa 
nos yiunan pa ofishinan cu lo ta relevante den e añanan cu ta 
bin y nos mester stop di haci manera cu nos no a ripara ora cu 
algo no ta bay bon. Nos mester tene cuenta no solamente cu e 
necesidadnan di awe, pero tambe esun di e futuro generacionnan. 
E storia di e decada aki no a wordo skirbi ainda, pero e palabranan 
ta n’e punta di nos dedenan. 

Allow me to implore you not to conform to the pattem of our 
habits and customs, but to be transformed by the renewal of our 
minds. Let’s focus in this new decade of the 21 st century, on 
the things we can change, allbeit small. If WE change for the 
betterment of our family and 

loved ones, we will impact our island, and our world. 

Toast: In the year ahead, may we treat our friends with kindness 
and those we do not know with 

generosity. Salud!, Gobemador Alfonso Boekhoudt a finalisa su 
discurso. 

POCO poco Colegio Arubano ta bay bek na 
un situacion normal. T’asina si cu scol, den 
su capacidad y e autoridad cu e tin, ta keda 
controla den oranan specifico. Esaki e Rec- 
tor di Colegio Arubano, sra. M. van Loon, a 
scirbi den un carta pa mayor y cuidador di 
e alumnonan. 

Den e siman cu a pasa, Colegio Arubano a 
haya su mes confronta cu un menasa serio, 
cu lo por a perturba e rutina escolar na un 
manera inaceptabel. 

Despues cu a ricibi e menasa riba e prome 
dia di scol di 2020, inmediatamente scol, 
conforme cu e maneho, a notifica y entreg’e 
na Cuerpo Policial di Aruba. 

Pa motibo di e riesgo grandi pa alumno, do- 
cente y personal asistente y administrativo, 
CPA, Directiva, Rectorado y otro instanci- 
anan a tuma e menasa aki sumamente na 
serio. Conhuntamente cu CPA scol a tuma 
algun medida drastico y inusual pa nos scol, 
cu tabata bisto pa esnan cu tin di haber cu 
Colegio Arubano. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOyrd 


Small Bucket 


Colegio Arubano 
ta bay bek na un 
situacion normal 



ALERTA TA NECESARIO: SEE SOMETHING, SAY SOMETHING 

Nos ta biba den otro tempo y scol tambe a bira mas consciente di 
e peligernan cu Colegio Arubano por haya su mes confronta cu ne. 
Un peticion ta bay n’e mayornan pa ta alerto y pa tuma contacto 
si nan ripara algo peculiar, tambe via medio social, cu por ta peli- 
groso p’e alumnonan y personal di Colegio Arubano. 

Tambe ta gradici e mayornan pa nan pasenshi y apoyo cu nan a 
duna nan yiunan. E personal di Colegio Arubano lo haya informa- 
cion relevante pronto y lo elabora mas na e Plan di Seguridad in- 
troduci na november 2019. 

SIMAN DI PRUEBA A PASA SIN PROBLEMA 

E siman cu a pasa tabata un siman di prueba y examen escolar na 
Colegio Arubano. Esaki a transcuri sin problema. Dialuna e prue- 
banan a cuminsa mas laat cu a planea pero tur CP y SE a sigui. 

E alumnonan a coopera bon cu e medidanan di seguridad cu a im- 
plementa y a keda trankil. E absentismo tabata minimo. 

SEGURIDAD DIALUMNO Y PERSONAL TA NA PROME LUGAR 

Directiva di scol SMOA, Rectorado, CPA, Gobierno y otro instanci- 
anan a traha cu otro contstantemente cu un meta en comun: salva- 
guardia e seguridad di e alumnonan y personal di Colegio Arubano. 

Boto di Marina 
Real lo intensificá 
patruya den 

awanan di 
islanan 
AB 


E barco di Marina Real 
Zr.Ms. Groningen cu su 
helicópter NH-90 lo in- 
tensificá su patruyanan 
den awanan teritorial 
di Aruba, Córsou y Bo- 
naire. 

E barco ta traha cu 
Guardacosta den e 
trabounan pa vigilá 
y protehá e frontera 
marltimo di e islanan 
di transportenan ilegal 
di droga, arma, imigra- 
cion ilegal y traficacion 
di hende, cu e meta pa 
combatl criminalidad. 
Tur e patruyanan lo ser 
ehecutá den colabora- 
cion estrecho cu Centro 
di Rescate di Guard- 
acosta, e botonan Metal 
Sharks, e avion Dash 8 
y tambe e helikópter di 
Guardacosta. Banda di 
esey e milicianonan di 
Aruba y Córsou tambe 
lo keda sostene e pa- 
truyanan den e awanan 
rond di e islanan. 


SIGUI NOS 
KOOYM AN. ARUBA 


O KOOYMAN | 

THERE IS SOMETHING TO DO 


DEALS OF THE WEEK 

• t/c diahuebs 23 di januari 2020, tantenfm den stock. 


Oferta ta valido di diabierna 17 di januari 


DUMBBELL SET 

•2 piece set 
•2kg cada uno 




YOGA MATT TOWEL 

•Size 170x60 cm 
• Obtenibel den 3 diferente color 




JUMPING ROPE 

•Electroniccounter 
• 275 cm largo 

0 


i 


ii fun^ ® KOOYMANBV.COM O KOOYMAN.ARUBA 

UittJ mileç REDEEM w 

OPEN fuL”y^r*M FUN MILES 


of 960 Fun Miles 


SPORTS BOTTLE 

• 500 ml 

• Obtenibel den 3 diferente color 

Mundo riba su cabes 

Premier ta pidi CITGO bay 
anto retira tur trahador 
y Minister di Labor ta 
pretende di defende 
interes di trahadornan 

Segun Mike de Meza 



Parlamentario di AVP, sr. Mike de Meza 
a mustra cu Gabinete Wever Croes lo bay 
den historia como e Gobiemo mas bmha 
cu pais Amba a yega di conoce y na mes 
momento esun mas incapacita. 

Segen de Meza ta trata aki di un set di 
gobemantenan cu no ta na altura kico e 
otro ta haci y tur cos ta mustra cu nan tur 
ta pa nan cuenta, ta haci loke cu nan kier 
y loke nan ta haya ta bon, sin tuma na 
consideracion lolce nan otro coleganan ta 
haciendo. 

“Ta fresco ainda den memoria di pueblo, 
con Prome Minister Evelyn Wever Croes 
na inicio di su periodo di gobemacion, a 
dirigi un carta na un oficina di abogado 
di famia, p’asina e oficina aki studia e 
contract cu tin cu CITGO cu pais Aruba, 
pa mira con kibra esaki. 

Acerca tin cu agrega cu ‘by now’ tur 
hende sa cu Premier Evelyn ningun dia, 
ningun momento a haci un esfuerso ni 
chikito pa trata di logra cu e proyecto di 
reapertura di e refineria ta sigui, pero al 
contrario el a nenga di sinta cu oficianan 
di e compania Mericano aki cu cede na 
Houston y a haci net nada pa sigura cupo 
di trabou di centenares di hende. 

Den ultimo dianan di 2019, Prome 
Minister Wever Croes ta bay prensa y 
ta duna un declaracion caminda henter 
pueblo por a scucha con e ta dirigi su 
mes n’e compania CITGO su oficialnan, 
cu lo ta mihor pa Amba si e compania aki 
bandona nos isla. 


Cu otro palabra, dal refineria cera y baha 
na awa mescos cu e ex lider di MEP, sr. 
Nelson Oduber tambe a haci den pasado 
cu Valero ora cu el a dirigi su mes na e 
CEO Bill Klessy, p’e coy e refineria di 
San Nicolas, pone riba su lomba e bay for 
di Aruba. 

Awor historia ta ripiti cu otro lider di 
MEP, un partido cu tur ora cu nan ta den 
Gobiemo ta parce cu e refineria ta cera of 
e operador bondona Amba, cu hendenan 
ta perde nan trabou y cu centenares di 
tata y mama di famia ta wordo manda cas 
sin trabou y sin entrada pa cria nan famia. 

Sinembargo despues di e locura aki di 
Prome Minister Evelyn Wever Croes, 
dialuna ultimo pa presenta Minister di 
Labor di su gabinete, sr. Glenbert Croes, 
kende ta primo tambe di e Premier, kende 
a bin prensa pa brinda sosten moral n’e 
trahadoman di CITGO, brindando tur 
ayudo cu e por duna n’e trahadoman aki. 

Loke ta ridiculo y hasta hopi hipocrita di 
e declaracion di Minister Glenbert Croes, 
ta cu e ta bin dilanti sigura e trahadoman 
cu el a ordena Departamento di Labor, 
pa NO oficialisa e peticion di retiro di e 
trahadornan di CITGO y cu e lo no haci 
esaki te ora cu tin claridad y cu e no lo 
laga ehecutivonan di CITGO bandona 
Amba. 

Ta kico ta pasando cu e hendenan aki, cu 
e gobemantenan di mas malo cu Amba 
a yega di conoce, ya cu nos ta sigur cu 
Glenbert Croes no por t’asina inocente, 


cu e no ta compronde cu su Prome 
Minister y prima Evelyn Wever Croes, a 
pidi CITGO pa bay for di Amba y retira 
tur trahador tambe. 

Ta su prima a pidi e compania Mericano 
pa cera porta y manda tur hende cas, sin 
importa kico ta pasa cu e trahadoman aki 
ya cu ta imposibel pa kere cu e Minister di 
Labor no ta na altura cu su Gobiemo kier 
cera e refineria cu e mes a tuma credito y 
felicitacion di a logra su reapertura. 

Gabinete Wever Croes ta parce un gmpo 
di comediante, un gmpo di hende cu no 
sa kico pa haci loke claramente tin como 
consecuencia cu pueblo ta sufri di nan 
incapacidad. 

Ta mesun Glenbert Croes aki ora cu el 
a caba di huramenta como Minister di 
Labor, a bin dilanti y informa pueblo den 
un conferencia di prensa, cu su Ministerio 
mes lo bay pone un asina yama “Citgo- 
Desk” pa recluta trahadornan local pa 
haya trabou den e refineria. 

Awe ta su prima pa dicidi di bisa CITGO 
pa crea cos y bay for di Amba y Minister 
Glenbert Croes awor kier bisti trahe di 
Superman pa hunga wega di super heroe 
loke ta haci su persona hopi ridiculo den 
henter e payasada aki cu yama Gabinete 
Wever Croes. 

E maneho iresponsabel actual di Gobiemo 
MEPORED lo por caba den un desaster 
total cu lo costa pueblo di Amba hopi, 
Parlamentario Mike de Meza a conclui. 

Disfruta di Tumba 
Corsou 2020 
hunto cu SETAR 

EN conexion cu celebracion 
di e 50 edicion di Festival di 
Tumba na Corsou, SETAR ta 
ofrece su clientenan e opor- 
tunidad pa wak e festival via 
Pay-per-view te den cas. 

Cu e pakete aki clientenan 
por goza di e Pre-final dia 27, 
28 y 29 di januari y e Final dia 
31 di januari. 

E Festival di Tumba lo pasa 
riba canal 112 of den HD ca- 
nal 113. Pa mas informacion 
of pa aplica pa bo PPV, yama 
of whatsapp na 525-1702. 


Debi na demanda grandi 

Vacuna di Influenza a caba na 
Dienst Besmettelijke Ziekten 


TUR aña Dienst Besmettelijke Ziekten 
(DBZ) ta ricibi 3500 vacuna di Influenza 
for di PAHO y tur aña ta resta di esaki. 

E aña aki e campaña di vacunacion tabata 
hopi exitoso. Pa prome biaha den historia, 
DBZ a logra su meta pa distribui e vacuna 


di Influenza n’esnan vulnerable den nos 
comunidad den un tempo cortico. 

Esaki ta duna un mihor cobertura pa cu e 
control y protection contra Influenza na 
nos poblacion di Amba. 

Pa cu e demanda grandi aki di vacuna y cu 
bon colaboracion cu e dokteman di cas, a 
pidi un stock pa por vacuna nan pacientenan 
cu ta cay den e gmpo di risico. 

P’e motibo aki DBZ ta informa cu nos 
stock di vacuna di Influenza 19/20 a caba. 

E siguiente temporada pa haya e vacuna 
di Influenza ta cuminsa na september/ 
october 2020. Ta recorda tur esnan pa pasa 
busca nan vacuna e temporada aki. Nos lo 
anuncia e fecha exacto na su debido tempo. 




Prefinal Final 

27,28,29 dijanuari 31 dijanuari 



Afi. 150,- 

den 1 pago 


85 ,- 

den 2 pago 


Yama of ® 525-1702 pa aplica pa bo PPV 


^ SETAR 


setar.aw I Teleshops 

Despues cu chauffeur a bira malo, truck drenta mondi 





DIABIERNA merdia algo pasa di l’or, Polis di 
Trafico a wordo pidi den area di Parkietenbos, unda 
un truck di ATCO a drenta mondi. 

Na yegada di Polis enberdad a bin topa cu e truck 
basta den mondi hinca. A resulta cu e chauffeur a 
bira malo tras di stuur. 

Segun por a compronde n’e sitio tabata cu e chauffeur 
su sucu di curpa lo a baha dimas, causando cu el a 
bira basta malo tras di stuur. 

Ambulance a presenta y despues di a wordo contro- 
la dor di e Paramediconan a dicidi pa hibe Hospital, 
unda lo haci un chekeo mas avansa riba dje. 

Pa loke t’e truck mes un ‘’Chubato” a wordo usa pa 
sake di e mondi. 

CBS ta splica e cambionan den 

Indice di Prijs di Consumo pa luna di november 2019 


E CPI pa luna di november 2019 ta 100.53, loke ta repre- 
senta un subida leve di 0.04% compara cu e indice di octo- 
ber 2019 (100.49) y acumulando un subida di 4.0% te cu na 
november di 2019. 

E cambio di e CPI p’e ultimo diesdos (12) lunanan (Novem- 
ber 2018 te cu November 2019) ta 4.8%, un subida di 0.4 ppt 
compara cu e periodo corespondiente di aña pasa (4.4%). 

E promedio anual di e tasa di inflacion p’e periodo di no- 
vember 2018 te cu november 2019 ta 4.2%, un subida di 1.0 
ppt compara cu e 3.2% registra den e periodo di november 
2017 te cu november 2018. 

Durante e luna aki, seis (6) di e diesdos (12) sectornan a 
registra subida di prijs. E subidanan cu tabatin e mayor 
efecto riba e CPI a wordo registra p’e sectornan di “Recre- 
acion y cultura” (4.0%), “Restaurant y hotel” (0.8%) y “Paña 
y sapato” (1.7%), causando un efecto di 0.35, 0.04 y 0.04 ppt, 
respectivamente. E subidanan den e restante sectornan a 
contribui cu un efecto di 0.02 ppt riba e CPI di november 
2019. 

E subidanan aki a wordo contraresta parcialmente dor 
di principalmente caida den e indicenan di e sectornan 


di “Vivienda” (-0.7%) y “Cuminda y bebida no-alcoholico” 
(-0.7%), cu a contribui cu un efecto di -0.18 y -0.12 riba e 
CPI di november 2019. 

E caidanan den e sectornan restante a contribui cu un efec- 
to di -0.09 ppt riba e CPI di november 2019. 

E subida den e sector di “Recreacion y cultura” a wordo cau- 
sa principalmente dor di un subida di 15.5% den e categoria 
“Vacacion”, causando un efecto di 0.33 ppt. E subida den 
e sector di “Restaurant y hotel” a wordo causa principal- 
mente dor di un subida den e categoria “Cuminda pafo di 
cas” (0.7%), causando un efecto di 0.04 ppt. 

E subida den e sector di “Paña y sapato” a wordo causa 
principalmente dor di un subida di 1.8 % den e categoria 
“Paña”, causando un efecto di 0.03 ppt. 

E caida den e sector di “Vivienda” a wordo causa principal- 
mente dor di un caida den e categoria “Mantencion y repa- 
racion di vivienda” (-4.1%), causando un efecto di -0.19 ppt. 
E caida den e sector di “Cuminda y bebida no-alcoholico” a 
wordo causa principalmente dor di un caida di 0.8% den e 
categoria “Cuminda”, causando un efecto di -0.12 ppt. 


Segun CBS 

Canasta di consume ta sigui subi 


E canasta di consumo di e CPI ta consisti di 408 bienes y 
servicionan. Compara cu october 2019, 39.2% di e bienes y 
servicionan aki a conoce un aumento di prijs causando un 
efecto di 0.92 ppt, mientras cu 37.3% ta mustra un caida di 
prijs, cu a contribui cu un efecto di -0.87 ppt y p’e restante 
23.5% no tabatin cambio den prijs. 

Prijsnan di bienes a baha cu 0.4% y a causa un efecto di 
-0.22 ppt. Prijsnan di servicionan a conoce un aumento di 
0.7% y a causa un efecto di 0.26 ppt. 

CORE INFLATION 

E CPIC (core inflation) - CPI excluyendo e efecto di energia 
y cuminda - a registra na november 2019 un aumento di 
3.2%. E indice di energia - cu ta consisti di e productonan: 
electricidad, awa, gasobn y diesel a registra un caida di 
0.2%. E indice di cuminda a registra un subida di 13.1%. 



cenf-ral bureau ofsfaHsHcs 


BESTAANSMINIMUM 

E bestaansminimum pa un hogar consistiendo di dos (2) 
adulto y dos (2) mucha (edad 0-14 aña) na november 2019 
ta Afl. 4,987, un subida di Afl. 309 compara cu november 
2018 (Afl. 4.678). E bestaansminimum pa un hogar di un 
(1) adulto ta Afl. 2,375, un subida di Afl. 147 compara cu 
november 2018 (Afl. 2.228). 

Dia di Biblioteca | Dialuna 20 di januari 2020 

DIALUNA awor, 20 di januari, ta Dia di Biblioteca y 
esaki nos lo celebra conhuntamente cu nos usuarionan. 
Nos biblioteca centrale na George Madurostraat y De- 
partamento Arubiana/Caribiana ta habri di 8:00 am- 
7:00 pm y biblioteca sucursal na San Nicolas na Peter 
Stuyvesantstraat ta habri di 8:00 am-5:00 pm. 


Nos lo pone acento riba trabou di Biblioteca y publico 
en general ta invita pa bin cera conoci mas di cerca cu 
e servicionan cu Biblioteca ta ofrece. E.o. por bishita 
Departamento di Catalogo, Departamento di Media, 
Binderij, Servicio Mediateca Escolar, Departamento di 
Arubiana, filiaal San Nicolas y tambe lo tin un mer- 
cado di buki chikito. 

Ban aprecia y haya sa mas di loke Biblioteca tin di of- 
rece ya pa decadanan largo. Aña pasa trabou di Biblio- 
teca a cumpli shete decada. 

Aña 2020 a keda decreta como Aña di Inovacion y Ense- 
ñansa. Un di e proyectonan di Biblioteca cu lo keda 
concretisa den e decada nobo ta implementacion di nos 
sistema automatisa nobo unda publico lo tin aceso na 
e-books y lo profundisa y sigui traha riba digitalisacion. 
Un dia festivo cu nos kier comparti cu pueblo di Aruba. 
Bishita nos website www.bibliotecanacional.aw pa sa 
mas di nos actividadnan. 


Awe diasabra por paga impuesto 
di vehiculo di motor di aña 2020 

Acudi na oficina principal na Camacuri 



Departamento di Impuesto ta participa na tur cliente 
cu mester paga impuesto di vehiculo di motor di aña 
2020, cu su seccion di Servicio di Caha na oficina prin- 
cipal na Camacuri, lo ta habri awe diasabra dia 18 di 
januari pa brinda un extra servicio. E orario di servicio 
ta: 8:00 am - 2:00 pm nonstop. 


Riba diasabra lo brinda e siguiente servicionan: 1. Por 
paga impuesto di vehiculo di motor of otro tipo di im- 
puesto. 2. Registra auto. 3. Entrega plach’i number y 4. 
Busca recibo (esnan cu a paga via banco). 

Mester remarca cu no por haci pago di permiso di DI- 
MAS. E servicio riba diasabra ta unicamente pa haci 
pago di impuesto. 

Ultimo dia pa haci pago di impuesto di vehiculo di mo- 
tor di por lo menos e prome mitar di aña 2020, ta 28 di 
februari 2020. 

Mirando cu esaki ta un temporada druk, Departamen- 
to di Impuesto ta haci un apelacion na tur cliente pa 
probecha y haci uzo di e posibilidad pa paga online of 
di e servicio extra aki cu ta wordo ofreci riba diasabra y 
no warda te na ultimo. 

Comision Nacional di Unesco Aruba ta invita 

Comunidad pa entrega proyecto pa 
subsidio p e periodo 2020-2021 


COMISION Nacional di UNESCO (United Nations 
Educational, Scientific and Cultural Organization) 
Aruba ta anuncia cu individuo y organisacionnan den 
nos comunidad, preferiblemente institutonan no-gu- 
bernamental, por entrega proposicion di proyecto nobo 
pa bin na remarca pa subsidio den cuadro di e Pro- 
grama di Participacion di UNESCO p’e periodo 2020- 
2021. 

E ultimo fecha pa entrega un proposicion di proyecto 
p’e periodo aki lo ta diaranson 12 di februari 2020. 
Tuma bon nota di e fecha aki p’asina tur proyecto cu 
ta cumpli cu e rekisitonan por wordo entrega na tempo 
n’e oficina internacional di UNESCO na Paris. 

E proyectonan mester ta dirigi riba e prioridadnan 
principal cu e organisacion di UNESCO a pone su 
dilanti p’e añanan 2015-2030 y mester ta riba un (of 
mas) di e terenonan di trabou di UNESCO cu ta: ense- 
ñansa, ciencia, cultura, comunicacion y informacion. 

Ta invita comunidad en general pa entrega proyec- 
tonan concreto cu ta contribui n’e creacion di capaci- 
dad di nos pais pa logra e meta y prioridadnan actual 
di UNESCO cualnan ta: Igualdad di genero, eradica- 
cion di pobresa y empoderamento di hoben pa nos por 
realisa paz y desaroyo sostenibel, inclusion social y 
dialogo intercultural. 



Pa mas informacion general y tambe tocante e condi- 
cionnan por tuma contacto cu e Secretaria General 
pa Comision Nacional di UNESCO, sra. Zetsia Pon- 
son, via z.nonson@unesco.aw Tambe por consulta 
e siguiente link pa tur condicion y rekisito adicio- 
nal pa entregamento di un proposicion pa proyecto: 
http://www.unesco.org/new/en/member-states/mscon- 

tent/participation-programme 

Si ta desea di ricibi asistencia y conseho con pa hin- 
ca e proyecto den otro tambe por manda un mail pa 
z.ponson@unesco.aw pa haci un cita. 

Consulta UNESCO Aruba su pagina di facebook tam- 
be pa keda na altura di información nobo. 


Cuerpo Policial ta pidi testigo(nan) pa cu e caso di 

Incendio intencional na scol preparatorio Cacique Macuarima 



Cuerpo Policial ta haci un apelacion na testigo(nan) pa 
cu e incendio intencional cu a tuma lugar diadomingo 
12 di januari prome cu mey anochi na scol preparartorio 
Cacique Macuarima na unda anti-socialnan a comete 
acto di vandalismo y a cende candela den e leslokaal- 
nan. 

Nan di Cuerpo Policial ta haci un apelacion n’esnan cu 
sa algo of a wak algo yama e tiplijn di Polis cu ta 11141. 

















AWEMainta 


Diasabra, 18 Januari 2020 


Tur mucha tin derecho riba enseñanza, pesey 

Mucha cu a menasa 



scol lo sigui 
haya les na cas 

Segun Minister Rudy Lampe 


“HOMESCHOOLING”, esey t’e nomber cu Minis- 
ter dr. Armando “Rudy” Lampe a uza pa splica kico lo 
bira futuro di e hoben di fam K. kende recientemente 
a manda un menasa cu lo tira alumnonan di Colegio 
Arubano mata. 

Esaki tabata un bon oportunidad pa anuncia e mane- 
ho nobo: Scholing op een andere locatie”. E momento 
cu a cuminsa cu su prome skol virtual, esey ta cuadra 
cu e maneho nobo, cu lo keda publica. 

Awor educacion no mester tuma lugar riba tereno di 
scol, pero e maneho nobo ta pa stimula cu tin alterna- 
tivanan di educacion. Pesey a pone maestronan dis- 
ponible hasta den KIA. Pa yuda e hobennan sera pa 
haya educacion. Cu e maneho nobo aki leerplicht no 
solamente kier men schoolplicht. 

Despues di algun siman di e menasa, Colegio Aruba- 
no a entrega keho na Polis y a detene e mucha di 11 pa 
12 aña di edad, cu ta atendiendo Mon Plaisir College, 
cu entretanto a kit’e for di scol. P’awor e lo por sigui 
haya les, pero na cas. 

Minister di Enseñansa, Rudy Lampe no ta considera 
e medida tuma mucho pisa of inadecua. Tampoco por 
bisa cu Gobierno no ta cumpliendo cu “leerplicht” p’e 
alumno aki. Simplemente e lo tin aceso na loke ta 
yama n’e idioma Hulandes “Onderwijs op een ander 
locatie”, un fenomeno cu na Hulanda ta birando dia pa 
dia mas popular pa diferente motibo y circunstancia. 
“Leerplicht no kiermen schoolplicht”, segun Minis- 


ter dr. Rudy Lampe, cu tambe ta bin for di e sector di 
enseñansa, pues conoce e retonan aki na scol. 

E mandatario a aclaria cu e mucha tin derecho riba 
educacion, pero na Aruba ta traduci esey cu e mucha 
mester asisti na un scol. 

“Pero e por asisti na cas, via internet of for di un otro 
sitio. Asina ta cumpli cu leerplicht, pero no sinta den 
banki di scol”, segun Minister Lampe durante un con- 
ferencia di prensa na Bestuurskantoor. 

Pa loke t’e caso specifico aki, a enfatisa cu e mucha 
encuestion mester di yudansa. E mihor solucion ta 
“Homeschooling”, segun e mandatario. 

Es mas, si no ta na cas, e por bishita Biblioteca Nacio- 
nal den George Madurostraat cu e siman aki ainda a 
start cu un proyecto di “Online Schooling”. Tur esaki 
ta pa duna mas mucha y hobennan aceso na educa- 
cion, solamente cu e ta di un otro forma y no necesari- 
amente ta sinta den banki di scol. 

Segun Minister Lampe, un di e motibonan cu muchan- 
an ta stop di bay scol y ta busca alternativa pa sigui 
educa nan mes, ta precisamente e fenomeno creciendo 
mundialmente di “Bullying”. 

Ta cu e realidad aki den mente, como mandatario cu 
ta haya hopi peticion di mayornan, a dicidi di habri e 
posibilidad pa dunamento di les na cas mes, online of 
na Biblioteca Nacional. Contal cu e mucha tin aceso 
na educacion, esey p’e ta mas importante. 

Despues di fase piloto Aruba Tourism Authority ta lansa AQS: 

Prome grupo di Aruba Quality Seal a 
wordo certifica oficialmente 


ARUBA Tourism Authority ta reconoce e necesidad di 
semper ta un stap pa dilanti pa Aruba permanece compet- 
itivo riba mercado internacional. Y p’e motibo aki Aruba 
Tourism Authority a tuma e iniciativa pa bin cu un pro- 
grama di certificacion pa negoshinan. 

KICO TA ARUBA QUALITY SEAL - AQS? 

E programa di Aruba Quality Seal ta diseña pa promove 
y midi calidad di producto y servicio di negoshinan, cu e 
meta p’esnan cu ta participa/certifica por sigui satisface y 
surpasa expectativa di consumidornan. 

A.T.A. ta confia cu Aruba Quality Seal lo bira un herment 
di desaroyo den negoshi y asina establece y yuda mehora 
e nivel di profesionalismo y standard den nos industria 
turistico. 

E compania QESH Services, certifica na Aruba pa mas cu 
25 aña, a percura pa ehecuta e proyecto piloto aki y a op- 
era tambe como consehero p’asina sigura cu e proyecto ta 
uno integro y productivo. 

Durante e fase di investigacion y coleccion di data p’asina 
crea e programa aki, mas cu 12 otro programa interna- 
cional a wordo evalua. Diferente dialogo cu experto y par- 
ticipantenan potencial a tuma lugar p’asina desaroya un 
lista di criteria cu ta aplicabel pa Aruba Quality Seal, cual 
criteria ta uza pa haci chekeo na diferente negoshi. 

Den e fase piloto, 14 compania di sectornan di retail, res- 
taurant y actividadnan a participa, cual tabatin un dura- 
cion di 10 luna. 

Aunke cu e enfoke di e programa pa awo lo tabata riba res- 
taurant, actividad y retail, den futuro lo añadi mas sector. 
Ademas, Aruba Quality Seal ta conta cu un plataforma 
online/digital pa facilita e proceso como tambe pa inicia e 
auditoria unda ta haci’e mas facil pa registra, participa y 
ricibi guia. 

KICO TA BENEFICIO DI E PROGRAMA PA NE- 
GOSHINAN? 

Algun di e beneficio p’e negoshinan cu ta completa y ob- 
tene e certificacion ta e.o. cu e clientenan ta mas satisfecho 
cu e servicio cu nan ta ricibi — nan tin mas confiansa den e 
negoshi- basa riba e hecho cu nan operacion tin un cierto 
“standard” y complaince pa cu esaki. 

Ademas e negoshinan por mira un incremento den nan in- 
greso y mas stabilidad como tambe e moral di e empleado 
ta aumenta. 

Un programa internacional di e estilo aki normalmente 
ta hopi costoso. Sinembargo, A.T.A. a subsidia un porcion 
grandi di e formulacion y creacion/adaptacion di e pro- 
grama p’e negoshinan. Ademas di mantene e gastonan 



abao, A.T.A. ta brinda un incentivo unda cu e compani- 
anan cu pasa e programa ta ricibi un descuento. 

AQS lo promociona e companianan cu wordo certifica riba 
diferente plataforma p’asina añadi balor n’e programa. Es- 
aki ta djis algun di e beneficionan cu e participantenan por 
spera ora di participa den e Aruba Quality Seal. 

CERTIFICADONAN DI E PROYECTO PILOTO 

Durante un anochi hopi ameno, e siguiente participan- 
tenan di e proyecto piloto a completa y ricibi nan certifi- 
cacion: Restaurantnan cu a wordo certifica ta: Que Pasa 
- Gianni’s & Azia — Westdeck — One Happy Bowl. Tien- 
danan certifica: Cosecha - Aruba Aloe - Maggy’s Store - 
Rage Silver. 

Operador di Tour certifica: Clear Kayak - Red Sail Sport - 
Fofoti - Kinikini - Balashi Brewery Tour 

Durante su discurso, Ronella Tjin Asjoe-Croes a laga sa 
cu: “Adicionalmente di e programa di certificacion Aruba 
Quality Seal, A.T.A. como e ‘Destination Marketing and 
Management Organization’ di Aruba ta orguyoso di por 
conta tambe cu e dos programanan importante dirigi riba 
nivel di servicio cu t’e programa di Happy Information Of- 
ficers (HIO) y e Aruba Certification Program (ACP), ambos 
cual ta resorta bou di Aruba Excellence Foundation.” 

“Tur esaki ta instrumentonan cu ta contribui na un experi- 
encia cualitativo di nos destinacion, cual sigur ta loke nos 
ta desea pa un desaroyo di turismo sostenibel” asina Tjin 
Asjoe-Croes - CEO di Aruba Tourism Authority a añadi. 
Palabranan di gradicimento ta bay na tur esnan cu a coop- 
era p’e programa aki a bira un realidad. Tambe ta urgi 
ademas companianan na Aruba pa join e programa di 
Aruba Quality Seal, unda por medio di bo participacion 
por pone enfoke riba calidad, dedicacion y servicio pa bo 
clientenan y Aruba henter. 

Pa mas information por bishita nos website www.aqs.aw 

X presa b o mes 


Ai mi Dios kico 
ta para di nos 
hobennan? 

Pa: Atan Lee Sr. 

ESAKI ta un ruego y sclamacion cu ta sali for di mi cora- 
zon pa loke ta trata futuro di nos hobennan. Ki futuro nos 
pais tin? Unda nos ta hiba e pais aki? Ken ta responsabel? 
Mi curazon a haci hopi dolor ora cu mi a tende loke a pasa 
cu un scol na Santa Cruz, mas tristo mi a bira ora cu mi 
a mira e imagennan di vandalismo cu ta ser comete dor 
di hobennan. E base solido, di seguridad di un pais ta su 
enseñanza, anto si t’asina esnan mes cu mester di dje ta 
actua, anto ta kico nos por spera mas di nan. 

Trata pa kima un scol completo, danki Dios cu el a ser lim- 
ita na un parti so, pero cu dañonan grandi. Perhudicando 
esnan cu si ta desea di sigui den formacion di nan futuro. 

Mi no por saca for di mi mente y e pregunta ta sigui draai 
den mi mente, kico ta futuro di nos hobennan? Si nan a 
kier a haci daño na autoridad, n’e Cuerpo Policial, anto 
nan a scoge e mal lugar pa haci esaki. Lemanan suma- 
mente bergonsoso a keda marca riba e murayanan di e 
edificio. Si bo no ta respeta autoridad, anto ta kende bo lo 
respeta anto? 

Ta deber di un Gobierno tur despues di nos prestigioso 
Status Aparte, pa a pone mihor guia pa nos hobennan. 

Si nos a ser influencia dor di culturanan di afo, si nos no 
a siña esnan cu a bin biba aki, con nos sistema ta hinca 
den otro, si nos no a pone reglanan ora cu nos ta duna nan 
permiso pa traha y trece nan famianan. 

Si nos sigui tuma influencianan di afo sin reclama, sin tin 
e desencia pa educa nan mihor, anto kico nos por spera? 

Rumannan hopi hoben awendia ta bin di famia kibra, na 
unda tata, pero den mayoria caso mama so tin cu preocu- 
pa den educacion di cas. Un responsabilidad grandi. Hopi 
Arubiano a duna stranheronan nan faam, na momento di 
a casa cu un stranhero. 

E plan social cu ta representa nada menos 15 miyon florin 
te ainda no a presta na nada. Danki Dios cu tin funda- 
cionnan cu hendenan boluntario cu ta purba di hiba cam- 
paña di concientisacion y guia na nos hobennan, debi cu 
for di Gobierno nada ta ser haci. 

Si departamento y servicionan di Gobierno ta traha opti- 


mal, anto no mester di fundacionnan. Aparato Guberna- 
mental ta pesta cu hende, kico t’e resultado di nan trabao? 
Nan unda un ekipo consisti di tur gremio di nos pais ta 
keda o esaki ta keda na reunionnan sin resultado. 

Cada cu algo pasa nan ta lanta cabez y despues ta bolbe 
bay den un winterslaap. Pueblo ta paga pa boso produci y 
produci, principalmente cu pueblo ta pasando den un situ- 
acion economico, social hopi malo. 

Mi preguntanan ta con un mucha di 11 aña ta pone henter 
un skol riba un alerta cu un menasa serio? Ta con hoben- 
nan ta menasa y insulta Polis cu lemanan fuerte y duro y 
despues kima parti di un scol? Ta con hobennan ta atraca 
ancianonan y laga nan herida? Ta con atraconan ta keda 
luz di dia? Ta con nos pueblo por sigui biba den un inse- 
guridad completo? 

Ta con nos tin un helicopter cu ta core anochi y no tin luz 
pa luza loke nan ta buscando? Ta con tin tanto droga riba 
nos pais, pero di tur sorto? Ta con pueblo ta wak cu droga 
ta ser bendi publicamente y esnan cu mester controla y 
investiga no ta wak esaki? 

Ta con ta sigui traha hotelnan y sigui importa mas hende 
y haci nos pueblo mas pobla, mas gasto? Ta con medionan 
no ta yuda den educa pueblo, pero ta sigui hunga politica 
y mas politica? 

Pregunta principal, ta con despues di Status Aparte, polit- 
iconan ta lucha, bringa, ser domina, complace compinchi- 
nan pa poder y mas poder, specialmente pa propio benefi- 
cio? Ta dicon tur dia e mesun canticanan cu cos ta malo, 
malo y no ta drecha esaki o ta duna nos pueblo speranza? 
Ta con tin tanto suicidio cu no ta ser publica, pa motibo di 
depresion? Ta con tin tanto miramento di carta, obra di 
satanas? 

Ultimo, pero interesante pregunta ta dicon tanto secta, 
pero hasta den sala di un cas, kitando tur luna 10% di un 
un humilde trahador, mayoria den man di inmigrante, un 
negoshi tog cu nos Salbador? 

Rumannan esakinan ta algun pregunta, pero tin hopi 
mas. Ami tin un solo contesta, nos hendenan a bandona 
Dios, hasta nos politiconan. Wak e milager n’e skol cu nan 
a kima. E bijbel, un oracion y un cuadro religioso a keda 
intacto. 

Nos politiconan mester ta para na rij pa ofrece nan ayudo, 
unda nan a keda, cu excepcion di un man yen? 

Rumannan Dios ta stima nos y Mama Maria ta proteha 
nos, pero hopi tin nan bandona. 

Boso ruman cu stima y reza pa boso tur dia, Atan Lee Sr. 

Pelea formal entre Chines y adicto 
ambulante na Win Lee Supermarket 



DIAHUEBS algo pasa di 6’or di atardi, 
presencia di Polis a wordo pidi cu urgencia 
na Win Lee Supermarket den Weststraat, 
pa un pelea entre Chinees y un adicto am- 
bulante. 

Na yegada Polis a bin compronde cu e adicto 
ambulante aki a trece algun boter di cerbes 
cambia, pero pa un of otro motibo e Chinees 
no kier a cambia e boternan di cerbes p’e 
adicto. 

Esaki no a cay den bon tera cerca e adicto 
y den su rabia el a dal hopi duro cu su man 
contra e glas di porta y a kibra esaki. 

E Chineesnan mesora a bay riba e adicto y a 
cuminsa agredi’e cu palo y mokete. E adicto 
a corta su man na momento cu el a dal e 
glas di porta kibra. 

E agentenan policial n’e sitio a scucha am- 
bos partido y a dicidi di detene e adicto 
ambulante y un Chinees. Ambos a wordo 
transporta pa Warda di Polis caminda lo 
haci mas investigacion. 

A detene homber 
pa agresion cu tubo 
na San Nicolas 


DIAHUEBS anochi Polis a bay pa un asis- 
tencia na San Nicolas den e area di Spring 
Field. E tabata pa un caso di maltrato cu 
tubo y e sospechoso tabata den e cercania di 
e supermercado. 

Polis a yega y haya e agresor. E ta sospecha 
di dal e persona cu tubo den cabes. 

E sospechoso t’e homber Norwin Querero. 
E ta un bon conoci caba di Polis. A pidi pa 
dogcatcher y asina a bay cune Warda di Po- 
lis pendiente investigacion. 




FCCA a saca huurdo cu 
Deurwaarder y Polis 

DIAHUEBS atardi pa mas o menos 2:40 pm 
a pidi presencia di Polis na un di casnan di 
pueblo na Bushiri. Ey a presenta un problema 
ora cu doño di e casnan, 

Fundacion Cas pa Comunidad Arubano (FCCA) 
a pidi e huurdo pa saca tur su cosnan y bandona 
e cas. Pero e proceso ey no a bay facil, pasobra 
e señora no kier a coopera cu Deurwaarder, cu 
a hay’e obliga na pidi asistencia di Polis pa in- 
terveni. 

Pero e huurdo no a keda contento cu e mester 
a bandona e cas y ora a mira Polis a bira mas 
agresivo ainda. Den e proceso el a menasa e de- 
fensornan di ley, cu consecuencia cu no a keda 
nada otro di detene mesora. 

A transport’e pa Warda di Polis pa present’e di- 
lanti un Fiscal auxiliar p’e duna cuenta di su 
actitud y pa menasa un Polis den ehecucion di 
su funcion. E motibo dicon a sak’e for di cas, di 
acuerdo cu nos informacion e tin lunas cu e no 
ta paga huur. 

Jack a hala y auto a cay riba un homber 

cu tabata haciendo trabou di mecanico n'e parti abou di e auto 



DIAHUEBS algo 
prome cu 6’or di at- 
ardi, famia ta bati 
alarma, pa motibo cu 
un ser keri di nan ta- 
bata trahando bou di 
un auto y e jack di e 
auto a hala cu con- 
secuencia cu e auto 
a cay riba e homber, 
lagando e seriamente 
herida. 

Mesora a manda Polis 
y ambulance na adres 
den Caya Vries 

Na yegada nan a bin 
topa cu un homber 
herida y a bin com- 
pronde cu enberdad e 
homber tabata trah- 
ando bou di e auto, na 
momento cu e jack di 
e auto a hala y e auto 
a cay riba e homber. 

E auto a keda riba 
e homber, pero asi- 
na mes el a logra cu 
poco esfuerzo sali for 
di bou di e auto. E 
homber tabata herida 
y tabatin hopi dolor 
na pecho y no por a 
move bon mas. 

Personal di ambu- 
lance a trat’e n’e sitio y 
despues a transport’e 
pa hospital, p’e haya 
un tratamento medi- 
co mas avansa. 

UIV SNECHI DIPAEABRA DI DI08 


II DIADOMINGO DEN AÑA 

1 lect.: Is 49, 3,5-6 
Salmo: 40 

2 lect.: 1 Cor 1,1-3 
Evangelio: Hn 1, 29-34 



Den e tempo aya Huan a mira Hesus ta bini cerca dje. El a bisa: “Ata e lamchi 
di Dios, cu ta kita pica di mundo! Ta di e homber aki mi a papia ora mi a bisa: 
‘Despues di mi ta bini un cu ta mas importante cu mi, pasobra E tabata existi 
prome cu mi.’ Ami tampoco no tabata sa ken l’E por tabata, ma mi a bin batisa 
hende cu awa pa laga pueblo di Israel mira ken E ta.” Huan a duna e siguiente 
testimonio: “Mi a mira Spirito Santo baha manera un paloma riba djE for di 
shelo y el a keda riba djE! Ami tampoco no tabata sa ta ken E ta, ma esun cu 
a manda mi batisa cu awa, a bisa mi: ‘Lo bo mira Spirito Santo baha riba un 
hende y keda riba e homber ey, ta esun cu lo batisa hende cu Spirito Santo.’ 
Anto ami, cu a mira loke a sosode, ta testigua cu t’E ta e Yiu di Dios!” 

Palabra di Señor! 

MENSAHE 


Mientras tur hende tabata spera riba un Mesias, cu ta 
bin cu poder y autoridad, Hesus ta acerca Huan Bautista 
como un persona desconoci, keto y humilde. Sin duda 
tabatin sentimientonan di desilusion den esnan cu a 
tende Huan bisa: “Ata e Lamchi di Dios cu ta kita pica di 
mundo”. E defincion aki di Mesias a sorprende gran parti 
di hende. Nan a imagina cu e Mesias lo ta un persona cu tin influencia, bon 
politico, bon lider cu ta bin libra nan for di dominio di Roma. Pero Huan no tin 
duda cu Hesus ta e Mesias. Dios a primintie e señal y el a mira e señal aki: 
‘Lo bo mira Spirito Santo baha riba un hende y keda riba e homber ey, ta esun 
cu lo batisa hende cu Spirito Santo.’ Huan a mira con Hesus tabata bin cerca 
dje. Hesus semper ta esun cu ta acerca prome, pasobra E ta stima nos. E ta 
bin cerca nos, pero sin presion. E ta acerca si nos ta permiti’E. Imagen di e 
“lamchi” tin su nificacion masha profundo. Israelitanan a hunta nan kozijnnan 
cu sanger di lamchi ora nan a keda libera di sclabitud di Egipto. Lamchi tabata 
uza como bestia di sacrificio pa pordon di pica. Cu tur rason Huan por a defini 
Hesus como “Lamchi” di Dios, pasobra El a bin pa sacrifica su mes pa nos 
picanan. E Mesias cu pueblo a haya no ta pa libera nan di opresion di 
podernan mundano, sino di opresion causa pa pica. Hesus ta e libertador di 
nos alma. Hopi hende a pasa banda di Hesus sin reconoc’E. Ora cu Huan 
Bautista a reconoce, cu su primo Hesus ta Mesias, el a comparti e noticia aki 
cu tur hende posibel. Mara cada un di nos por reconoce Hesus presente den 
e personanan cercano di nos y na un manera special den Santa Comunion 
ora nos ta scucha palabranan di Huan Bautista: “Ata e Lamchi di Dios cu ta 
kita pica di mundo”. Anto despues di reconoc’E, bisa manera e oficial romano: 
“Señor mi no ta digno pa bo bin cerca mi...” ( Lc. 7,6). Finalmente, despues di 
cada encuentro cu Hesus bisa mas hende posibel, cu Hesus ta nos Mesias y 
unico Salbador. 

ORACION 

“Señor mi no ta digno pa bo bini cerca mi, m’a bisa un 
palabra so y lo mi ta cura”. 

PROPOSITO 

Ricibi Hesus pa medio di Santa Comunion cu mas fe y devocion. 

Rina Gonzalez a splica encuanto papel di 
dub di Aruba den Quota International Inc. 


DIARANSON mainta durante e programa Nos 
Mainta na Telearuba sra. Luz Marina Gonzalez (Rina) 
tabata un di e invitadonan. E1 a papia di su experien- 
cia cu e tin como Vice Presidente di Hunta Directiva di 
Quota International Inc. atendiendo reunion person- 
almente como tambe via “conference call” como parti 
di e “Board of Directors di Quota International, Incor- 
porated”. 

Rina Gonzalez ta forma parti di Hunta Directiva aki 
hunto cu hendenan muher di varios huki di mundo. 
Actualmente e Presidente di Quota International. Inc., 
Emilie Simon, ta procedente di Manila, Filipinas. E 
Tesorera, Carol Patin, ta procedente di Baton Rouge, 
Louisiana, Merca. E Vice President ta Luz Marina 
Gonzalez (Rina) di Aruba como tambe Brenda Cherry 
di Wooster di Ohio, Merca y Jan Rhodes di Papakura, 
New Zealand. 

For di 2018 Rina Gonzalez ta ocupa e funcion di Vice 
Presidente di e Hunta Directiva di Quota Internacio- 
nal, Inc. cual funcion e ta eherciendo cu hopi profe- 
sionalismo. E1 a conta tambe cu actualmente e club di 
Aruba tin hopi voz den e organización aki internacio- 
nalmente pa motibo cu Aruba su miembronan ta ocu- 
pando funcionnan internacional cu tin derecho di voto. 
Normal ta cada Quota Club tin un voto di e Presidente 
di nan club na momento di decisionnan importante p’e 
organizacion mundial aki. 

E1 a bisa tambe cu e prome miembro di Quota di Aru- 
ba cu a logra bira Presidente Internacional di Quota 
tabata sra. Enid Croes Marugg di Aruba como e pione- 
ro. Actualmente tin 4 persona cu tin derecho di voto 
procedente di Aruba, esakinan ta Presidente di e Club 
di Aruba actual sra. Ivy Simon, e Directora di Region 
10, sra. Gwendeline van Trikt Rojer cu tambe ta di 
Aruba, ex Presidente International sra. Enid Croes 
Marugg, y sra. Rina Gonzalez mes kende t’e actual 
Vice Presidente di e organización internacional. 

Quota Internacional Inc. tin mas di 200 club rond 
mundo entre otro na Merca, Australia, Filipinas, In- 
dia, Figi, Caribe, Europa y Canada. 



Ademas di diferente proyecto local na Aruba cu Quota 
International di Aruba ta desplega den comunidad y 
e logronan e club ta resalta den e organización riba 
tereno internacional ehecutivo. 

“E club di Aruba ta uno hopi club fuerte internaciona- 
lmente, nos ta grandi den cantidad di miembro, den 
fundraising y donacionan. 

Tambe nos ta participa na programanan internacional 
p.e. cu otro clubnan manera esun di Surinam (Struka 
Prisiri) cu ta stimula lesamento di buki. 

E otro proyecto na Surinam cu e club di Aruba ta sos- 
tene ta “Muziekdoos” cu ta un programa pa promove 
educación musical/cultural como educación n’e scol- 
nan.”, asina Rina Gonzalez a bisa. 

Rina Gonzalez ta hopi contento y satisfecho di e tra- 
baonan cu Quota International, Inc. ta eherce, cual or- 
ganizacion a demostra di resalta den comunidadnan 
rond mundo pa 100 aña caba. 

Abogado a pidi hues: 

Laga detenido duna lus na cas y no den prizon SDKK 



WILLEMSTAD. Diaranson ultimo pa mitar di dos tabatin 
tratamento di e caso di Rayshenice Provacia, kende ta acu- 
sa di ta complise den traficacion di droga. 

Ta un caso proforma, caminda mr. Selvin Larmonie ta en- 
carga cu e defensa di e acusado aki, kende ta confronta cu 
denuncianan haci di parti di Jarisca Nahr y cu a condusi na 
encarselacion di Rayshenice Provacia, kende aktualmente 
ta na estado y ta spera nasemento di su beibi durante luna 
di mart binidero. 

E caso aki en prinsipio tin di haber tambe cu relacionnan 
amoroso ‘lesbis’ entre e dos hende muhenan ariba menciona 
cu a finalisa, pero cu a condusi na un guera eterno y tenas 
entre e dos personanan aki. 

E acusacion a cuminsa caminda Jarisca Nahr a declara cu 
Rayshenice Provacia a oblig’e transporta droga, guliendo 
bolita. Ta trata di droga cu lo ta prosedente di e partner 
di Provacia (Coeiman), di kende Provacia ta na estado y ta 
sperando un beibi pronto. 

Segun splicacionnan di abogado mr. Larmonie, e denunci- 
anan di Jarisca Nahr ta nada otro sino un forma suma- 
mente kruel pa tuma vengansa contra Provacia cu a kibra 
relacion cune y a scohe awor pa un homber. 

Rayshenice Provacia a rechasa e denuncianan di Jarisca 
Nahr redondamente, bisando cu durante e periodo 27 di 
januari 2019 pa 10 di yuni 2019 cu Jarisca Nahr ta referi 


na dje y cu lo el a siña Jarisca Nahr con guli bolita y sconde 
e droga den su parti intimo pa transportacion, e tabata biba 
na Hulanda, como tal ta totalmente imposibel cu el a duna 
instrucion pa transporta bolita. 

Enfin, tratamento di e caso tabata proforma y abogado mr 
Selvin Larmonie a consentra riba e rason cu mester laga 
Rayshenice Provacia den libertat, es desir scors su deten- 
cion di manera cu e por regresa cas y asina ei e por duna lus 
na un sitio normal cu ta su propio cas. 

Mr. Selvin :Larmonie a mustra cu ta totalmente robes y 
sigur cu consecuencianan devastador pa laga e kriatura 
nase den prizon di Coraal Specht, pasobra lo ta un hecho cu 
hamas lo por kita. 

Siendo den un comunidad asina chikito manera Corsou lo e 
sigui hañ’e cu hopi tentamento y molester. 

Jarisca Nahr, segun e abogado a cuminsa su racha di ca- 
lumnia den forma di mentira cu e partner di Provacia lo a 
trata na viol’e, pero pa falta di prueba e no a continua cu e 
persecucion ei y awor a opta pa e denuncia di transporta- 
cion di bolita. 

Fiscal mr. Ivo Out a expresa di ta convensi cu Rayshenice 
Provacia tin culpa, pero ta di acuerdo cu no por laga e beibi 
nase den prizon, como tal e tambe ta di acuerdo pa laga e 
acusado Provacia regresa cas entrante 1 di februari. 

Hues mr. Mauritsz de Cort a keda di tuma un desicion al 
respecto pronto. 

Fanaticonan di Ajax 

Deal di Oficina di Turismo cu 
Ajax a causa masha rabia 


WI LLE MSTAD — No solamente na Corsou pero 
tambe na Hulanda e dil cu Oficina di Turismo di Cor- 
sou a sera cu Ajax a cay manera un bari di faecalia 
ora cu a anuncia cu lo uza e team di Alex pa promove 
Corsou na Hulanda. 

Loke a caba di seya e loke fanaticonan di Ajax mes a 
califica como askeroso ta e declaracionnan sin pia ni 
cabes di e minister cu tin portafolio di Turismo, Giselle 
McWilliam, kende no a ni mira e areglo ni tabata sa 
ta pa cuanto a firma pero a elogia e dil cu a ‘backfire’ 
bestialmente. 

Ta for di diahuebs nos kier a comenta e asunto aki 
pero pa motibo di ‘deadline’ mester a laga e asunto 
para te awe pero prome cos cu nos a pensa ta: “ta placa 
pa kima Corsou tin of ta ki wega di djaca tin aki bou”. 
Of mester tabata excusa pa bolbe drenta avion bay tira 
un tek pa saluda famianan cu ta fugitivo na Hulanda. 

Fanaticonan di AJAX a ricibi e noticia di sponser cu e 
nomber di Curaçao cu a costa 7 miyon di euro (e sifra 
real ta un secreto) y a yama esaki “walgelijke, foeilijk, 
disgusting” y cu awor si nan ta bay boicot Corsou. 

Un observacion cu nos mes a considera no ta basa riba 
realidad tabata esun cu “Hasta e Hulandesnan kier pa 
Steven Martina bin bek awo cu of sin Screening”. 

SCANDALOSO 

Pa un mencion minusculo riba manga di e shirt di Ajax 
ta paga un par di miyon Euro siendo cu apenas lo por 
mira e nomber durante un transmicion di wega. 

E reacionnan cu tabatin na Hulanda diahuebs tabata 
particularmente negativo pero pa e team mes e ne- 
goshi ta formidabel ya cu nan lo haña como 7 miyon 
euro den tres aña y mei. 



Un fanatico a comenta cu finansieramente y deporti- 
vamente e dil ta comprendibel pero e ta haña cu ta 
askeroso cu Ajax a bende su logo dje manera aki ade- 
mas cu e ta masha mahos. 

Otro a skirbi cu si e tabatin idea di bin Corsou ta awor 
e ta bay evita esey cu e ‘klotecampingsO cu tin akinan. 
Otronan a bisa cu realmente no mester di sen di Cor- 
sou mientras cu tabatin hende cu a comenta cu sen cu 
Hulanda ta manda Corsou ta paga e propaganda. 

Pero e comentario dje minister mes ta pio cu dje fanat- 
iconan pa compara nos cu un pais Africano caminda ta 
genosidio y terorismo y masakre al orden del dia tin, 
pa hustifica cu nan tambe a gasta 10 biaha mas tanto 
na sponser pa drecha nan imahen. 

E zet di Oficina di Turismo ta realmente un ‘tiro que 
salo por la culata’ y awor mester bay gasta mas placa 
ainda pa rectifica e eror garafal aki. 







24 


Corsou 


AWEMainta 


Diasabra, 18 Januari 2020 


Sabina Walle no ta considera su mes 
culpabel pa accidente mortal 


WILLEMSTAD. Diaranson a tuma luga tratamen- 
to di e caso caminda e cuidadano Sabina Walle di 21 
aña di edad a presenta den sala di corte pa responsa- 
bilisa su mes pa un suseso tragico den cua e ta meti y 
cu a condusi na fayesemento di e motosiclista di fam 
Elias. 

Ta trata aki di un accidente di trafico cu a tuma luga 
dia 22 di januari 2019, caminda Sabina Walle tabata 
maneha un Toyota Hilux cu e plachi di number V90- 
48, coriendo riba e caya Shastaweg den direcion di e 
krusada Pater Poeiszstraat/Adresbelloweg. Sinem- 
bargo segun e dagfar Sabina Walle a maneha su vehi- 
culo di tal forma cu sin paga tinu sufisiente el a blokia 
pasashi pa e motosiclista cu tin preferencia, ya cu net 
na e krusada el a stop su vehiculo cu claramente a 
stroba pasashi pa e motosiclista. 

Pero ei mes tin testigonan cu ta bisa cu e picop pretu 
di Sabina Walle tabata coriendo riba velosidad haltu y 
pa tal motibo a alcansa e motosikleta. 

Mas aleu tin bisa tambe cu Sabina Walle, consiente 
di e accidente mirando e accidente a redusi velosidad 
pa despues djei baha for di e vehiculo, mira e viktima 
benta canto di caminda y tog sigui core bay cu lusnan 
paga. 

Pero polisnan cu tambe a presenta na e sitio a scu- 
cha declaracionnan di Sabina Walle cu ta bisa cu el 
a baha velosidad y wanta brec, pasobra yegando na e 
krusada, el a tende zonido di un motosikleta cu a pasa 
banda di dje, pero djis esey su tras un otro motosikleta 
a core bin dal den e picop. 

Segun Sabina Walle ta trata aki di un suseso horibel 
cu sin duda a pon’e spanta masha. E motosikletanan 
tabatin masha poco lus mes y ta p’esey casi e no a mira 
nada. 

Abogado mr. Ornelio “Kid” Martina hunto cu su colega 
señora mr. Samantha Snel, encarga cu e defensa di 
Sabina Walle, a pidi pa un reconstrucion di e caso y a 



referi ademas na declaracionnan di testigo cu a bisa 
cu e viktima tabata coriendo na e sitio cu velosidad 
haltu y cu su motosikleta insufisiente ilumina. 

E abogadonan a prefera un reconstrucion di e caso pa 
haña un bista mas cla di loke a sosode , pero hues mr. 
Mauritsz de Cort, scuchando fiscal mr Ivo Out no a 
haña cu ta nesesario un reconstrucion tuma luga y 
asina ei a rechasa e peticion. 

Mas aleu, segun fiscal mr. Ivo Out, declaracion di un 
persona cu tabata hunto cu Sabina Walle sinta den e 
picop a bisa cu e shofur aki (Sabina) tabata sa cu e ta 
yegando na un krusada. 

Mas aleu segun e fiscal, Sabina Walle a maneha ire- 
sponsabel, no a duna preferencia, no a paga tinu y pa 
tal motibo a cousa e accidente. Sabina Walle ta un ho- 
ben cu a caba un prome estudio na Merca y ta ocu- 
pando su mes cu un siguiente estudio. 

Debi na e suseso aki el a hañ’e ta keda Corsou, ward- 
ando riba tratamento di e caso aki. E1 a bisa cu ta du- 
ele masha loke a sosode, pero e no ta considera cu e ta 
esun cu a cousa e accidente. 

E ta lamenta masha cu algu asina a pasa! 

Fiscal mr. Ivo Out a demanda un castigo di trabou di 
200 ora y pa 2 aña ta kita Sabina Walle su reibeweis 
riba un base condicional. hues mr. Mauritsz de Cort a 
keda cu dia 5 di februari lo e dicta sentencia. 

Coperacion di Publico y prensa 

na sitio di incidente 


WILLEMSTAD - Cuerpo Policial un bia mas ta pidi 
comunidad y medionan di comunicacion coperacion pa 
lo siguiente. 

Ultimo tempu ta pasa cu sierto frecuencia cu Publico, 
pero tambe miembronan di prensa no ta tene nan mes 
na instrucionnan cu polis ta duna na momento cu tin 
un sitio di crimen of un area cu polis ta sera pa inves- 
tiga un insidente cu a tuma luga. 

Ta bon pa splica, cu niun momento so, no ta inten- 
cion di polis, pa stroba ningun medio di comunicacion 
pa haci nan trabou. Contrario. Polis ta kere cu ta cu 
hunto cu comunidad den su totalidad, inkluso prensa, 
mester combati crimen riba nos isla. 

Sinembargo, ta hopi importante pa na momento cu un 
crimen of un insidente tuma luga, pa haci e investiga- 
cion nesesario, pa establese e.o.: 

- Kico ta loke realmente a sosode; 

- Con el a sosode; 

- Dicon el a sosode; 

- Ken ta esun(nan) responsabel pa loke cu a sosode. 

Banda di e trabou di investigacion aki cu mester keda 
realisa, polis tin un trabou tambe di soru pa seguridad 
di tur cuidadano. 

Inkluso e Publico cu ta bini pa tuma nota di loke a 
pasa y e representantenan di prensa, cu tin e trabou 
di informa comunidad di loke cu a acontese. 

Hopi bia, na momento cu polis yega, ya caba tin per- 
sonanan den besindario cu ta na e sitio caba of miem- 
bronan di prensa cu a yega prome. 

Polis, pa por cuminsa cu e trabounan, sea su so of hun- 
to cu otro instancianan, ta saca tur hende for di e area 
y ta sera un area determina, cu bari, sinta i/o vehiculo 
policial pa trabounan por cuminsa. 

Den caso cu ta riba caminda Publico, si ta nesesario, 
ta asta desvia e trafico pa e trabou por tuma luga den 



tur trankilidad. 

Bou di ningun sircunstancia, na momento cu polis 
marca e teritorio di investigacion, ningun persona por 
subi e area aki mas, sin autorisacion di esun cu na e 
momento ei tin guia y supervicion riba e sitio ei. 

Ta notabel cu durante di algun caso cu tabatin Ulti- 
mamente, cuidadanonan ta burla di instrucion cu po- 
lis ta duna, pa no subi e sitio di insidente. 

Ta bon pa un y tur sa, cu na momento cu un cuidadano 
no cumpli cu un instrucion i/o ordo duna dor di polis 
inmediatamente, conforme ley e por wordo detene. 
Polis kier sigui mantene un bon relacion cu prensa y 
cu comunidad. Lamentablemente, no ta tur bia e tra- 
bou cu polis ta eherse, por complase of satisfase deseo 
di tur cuidadano of personanan cu ta presta nan labor, 
manera mester ta. 

Pasobra polis mester wak un interes mas grandi y 
sigur duna prioridad y importancia na loke cu na e 
momento ei urgentemente ta receri esey. 

P’esey Cuerpo Policial ta spera coperacion di comuni- 
dad y di prensa pa den tur trankilidad e haci su tra- 
bou, na interes di e mesun comunidad cu e tei pa sirbi 
y proteha. 

Entrada hudicial cu detencion y confiscacion 


WILLEMSTAD - Den cuadro di un investigacion 
relaciona cu un caso den cua a rementa bancomatico 
den area di Sta. Maria, cu a tuma luga dia 5 di novem- 
ber 2019, polis a detene un sospechoso. 

Djabierne 17 di januari 2020 den oranan di mainta, 
personal di WC conhuntamente cu team di Manten- 
cion di Orden Publico a tene un entrada hudicial na 
un cas den Welatinaweg. Durante investigacion den e 
cas ariba menciona, polis a haña y confisca un telefon 
celular, un tas di lomba y algun articulo. Tambe a de- 
tene e homber sospechoso F.F.G.S.A., nase na Corsou 
di 19 aña di edad. Tabatin un bUskeda di e sospechoso 
aki, relaciona cu explocion di bancomatico y un caso di 
menasa cu ladronicia (comunicado no. 523 /2019). 

A presenta e sospechoso dilanti di un fiscal auxiliar, 
cu a ordena su encarselamento pendiente di mas in- 
vestigacion. 



Castigo di prizon pa fraude cu impuesto ABB 


WILLEMSTAD. Diahuebs 16 di januari 2020 un 
muhe di 44 aña di edad a parse dilanti hues. Ta sospe- 
cha cu e la haci su mes culpabel na fraude di impues- 
to-ABB. 

Segun Ministerio Publico e sospechoso no a cumpli na 
tempu cu su declaracion corecto di impuesto pa aña 
2016 y 2017 y alabes despues cu e la haña e aanslag 
nan, a duna informacion incorecto na Servicio di Im- 
puesto, locual ta falsificacion di documento. Por Ul- 
timo den 2018 na diferente ocacion ela entrega docu- 
mentonan falso na SZW pa e por haña permit di trabou 
pa estranhero. 

Ta importante cu gobierno por confia riba e documen- 
tonan aki, pa motibo cu nan ta wordo usa durante 
evaluacion pa determina cu un trahado estranhero 
por traha riba mercado laboral di Boneiru. E mercado 
laboral local mester keda proteha contra di competen- 
cia falso. 

Ministerio Publico ta considera comportacion di e sos- 
pechoso den mas cu un caso repudiabel, pa motibo cu 


su compania di administracion ta haci tramitenan pa 
otro companiania. Con por ta posibel cu ta spera com- 
pliance fiscal di e companianan aki, si su compania 
mes no ta cumpli cu regla. 

Fraude di impuesto por debilita e sistema. 

Gobierno mester por confia cu tur hende ta haci nan 
declaracion di impuesto completo y na un manera cor- 
ecto. 

Fraude di impuesto ta debilita e sistema. Fraude di 
impuesto ta pone cu Caribe Hulandes ta perde entra- 
da. Entradanan nesesario pa contiboi na salubridad, 
educacion y bon careteranan. Fraude fiscal ta debilita 
tambe e sentimento di husticia social y confiansa den 
gobierno. 

Fiscal a demanda un castigo di prison di tres (3) luna 
pa e sospechoso di cual unu (1) ta condicional cu un 
periodo di prueba di dos (2) aña y 200 ora di tarea di 
trabou. 

Finalmente hues a condena e sospechoso na cuater (4) 
luna di prison di cual dos (2) ta condicional y un peri- 
odo di prueba di dos (2) aña. 

Despues di a mira Emmabrug den cine 

Homber cu Sindrome di Down 
a bin pasa vakantie na Corsou 


DEN BOSCH. Un historia realmente conmovedor 
te caso cu a bin dilanti den corte civil na Den Bosch 
na Hulanda dianan aki y cu a origina for di un skina 
masha peculiar. 

Ta trata di un homber di 59 aña kende ta sufri di Sin- 
drome di Down for di su hubentot y ta haña cuido 24 
ora pa dia den un instituto specialisa na Hulanda pero 
cu danki na e herencia cu su mayornan a laga pe cu su 
ruman, por bay cu vakantie tur aña ne destino di su 
preferencia. 

E caso a bay corte pasobra e personanan cu sa compa- 
ña e heredero di un fortuna chikito, ta bay cu vakantie 
cune tur aña pero administrador dje fondo tin cu auto- 
risa cuanto placa nan mag usa pa e vakantie. 

Den e caso aki e pareha cu ta compaña e heredero cu 
Sindrome di Downe, a usa mas cu e suma di 3050 Euro 
cu e administrador lo a autorisa pa un vakantie na 
Inglatera. 

Ela splica den corte cu e homber for di mucha ta fun- 
ciona tanto social como emocional como un mucha 
chikito y no ta capas pa dicidi pa su mes unda e kier 
bay cu vakantie. 

Pa motibo di su hendicep a no por biaha den grupo cu 
hende cu e no conoce. 

E unico posibilidad pa e bay cu vakantie ta cu e tin 
hende cu ta cuide personalmente ora e ta fuera di su 
ambiente dje instituto caminda e ta keda na Hulanda. 
Tur e añanan cu a pasa administrador dje herencia 
cu su casa a compaña e homber durante vakantie loke 
tur hende ta aploudi. 

E prome ocho añanan cu nan a bay cu vakantie nan 
a pidi permit di hues pa aproba e suma cu nan mag 
gasta pero despues di 2015 a baha e suma sin splica- 
cion pakico. 

Awor cu nan kier bay Inglatera y e biahe pa nan tres 
ta costa € 4.876,- loke ta rasonabel e pareha no ta mira 
dicon corte a limita e suma na € 3.050,-. 

E fondo tin sufisiente placa (80.000 Euro) pa cubri e 
gastunan dje biahe, de facto e pareha a bay cu vakan- 
tie caba cu e homber, pero a bay corte pa obliga nan 



autorisa e suma di 4876 euro. 

E caso ta drei ront dje hecho cu e no ta mira ta dicon 
mester paga henter e vakantie for di e fondo pasobra 
e pareha mes tambe por aporta un parti ya cu nan 
tambe a disfruta. 

Pa proba cu e homber cu Sindrome di Downe ta per- 
fectamente consiente unda e kier bay cu vakantie, nan 
a conta cu ela mira e seri di “Bassie en Adrian” cu a 
pasa na Corsou y ela reconoce Emmabrug y un playa 
cu sierto matanan. 

Estando na Corsou durante e vakantie ei, dado mo- 
mento su acompañante a perde e for di bista y a hañ’e 
dilanti dje mata cu ela mira den e pelicula y caminda 
tabatin un tesoro scondi. 

E caso dje administrador dje fondo contra e hues ta 
pasobra pa menos placa e cu su casa no por compaña 
e ruman cu hendicep pasobra ta henter dia nan tin cu 
atende. 

Y pa colmo ela cuminsa mustra señal di demencia. 
Con finalmente e tribunal a dicidi riba e apelacion pa 
subi e presupuesto no ta importante: importante ta cu 
e homber e tempu aya tabatin ainda facultat mental 
pa recorda y reconoce detayenan di paisahe di Corsou. 

Contratista mester paga homber di fishi pida salario for di 2016 


WILLEMSTAD. E caso cu nos ta 
relata a continuacion ta pa ilustra 
cu ora un obrero ta den su derecho 
e mester busca esaki serca un hues 


A#ra 

s^>-—- 

0 7u*ten<zl & (Znematwut 

Señor ta mi wardador, mi'n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 
Salmo 23:1,2,3 

Nos ta anuncia fayecimento di: 



Sra. Josepha A. Wollf 

Mihor conoci como:"Chepita" 

*15-04-1940 - tl4-01-2020 

Na nomber di su: 

Casa: tMicheal Gamarra 

Yiunan: 

Jeanine Shaiby y Andy Erasmus-Gamarra 
Zillah Gamarra y Eldrick Maduro 
Nietonan: 

Nyron Diaz y Maryangela Noquera, Stacy Erasmus, 

Steve Erasmus, Sean Erasmus, Darienne Grajales 
Bisanietonan: 

Nyson Diaz, Nymar Diaz, Nycienne Diaz 
Jose y Frida Gamarra-Geerman y famia 
Rumannan: 

tJuanita t tMarcolin Tromp y famia 
tClaudio y Nata Wolff y famia 
Boy y tLinda Wolff y famia 
Maria y tMemechi de Mey y famia 
tJossy y Nita Wolff&famia 
Benny y Mina Wolff y famia 
Tommy y Beatrix Wolff y famia 
tLidia y Frans Leest y famia 
tDavid 

Swa y Cuñanan: 

Angelica y tLeonardo Orman y famia 

tSerapio Gamarra y famia 

Felipe y tlna Gamarra-Lacle y famia 

tNicolaas y Margo Gamarra-Henriquez y famia 

tJonca y tMencho Growell-Gamarra y famia 

Maria Gamarra y famia 

tMartin Gamarra 

Su ayudante: Isabel Geisa Medina 

cosuegra: Thilma Henriquez y Boy & famia 

Sobrino y sobrinanan, primo y primanan, demás famia, 

Famia: Geerman, Wolff, Erasmus, Diaz, Grajales, 
Geerman, Orman, Laclé, Henriquez, Growell, Lopez, Ras, 
Rodriguez, Vasquez 

Ta invita pa e acto di condolencia y entiero cu lo tuma 
lugar diasabra 18 januari 2020 di 2'or pa 4'or di atardi na 
Misa Sta. Anna na Noord, despues saliendo pa Santana 
catolico na Noord. 

Despues di entiero nos no por ricibi bishita di condo- 
lencia na cas. 


independiente pasobra si e tin rason 
e contratista cu a perde e caso tin cu 
paga su abogado. 

Un obrero cu ta praktica e fishi di 
betonvlechter of ijzervlechter na 
aña 2016 a haña 400 florin menos 
na salario di kinsena y sin sen di 
vakantie. 

Hues a duna e contratista tur chens 
pa demostra cu ela paga e obrero e 
placa pero lamentablemente e no 
por a proba esaki ounke ela insisti 
cu si ela paga e obrero. 

Ora hues a pidie prueba, e contratis- 
ta a keda sin palabra na boca.... 

E homber di fishi a usa su cabes y 
a busca un abogado ademas cu ela 
haña permit pa trata e caso sin 
cobr’e pasobra e kier a cobra su 400 
florin y sen di vakantie. 


Aujfwa 

“Çuttenal & @netttato>ut 

Gradicimento 

Pa medio di esaki nos su famia na Aruba y na Hulanda 
Ta gradici amigo y conocirnan y tur esnan cu na un 
manera of otro a compana nos den fayecimento y 
entierro di nos defunto stima : 



Sr. Cerilio Johan Juleno 

"Ciro, Chinki,Tio Chi, EITio" 

K 9-3-1931 - m 2-1 -2020 

Boso muestra di antencion tabata masha aprecia y pa 
nos. 

Un danki na un y tur cu a manda, krans, whatsapp y 
haci yamada nan telefonico. 

Danki na Dokternan y Verpleegsters H.O.H afdeling B4 

Eltienne Yarzagaray pa e bunita cantica di adoracion 

durnate e momento di despedida 

Pastor Frank Daal pa e tremendo mensahe 

for di e palabra di Dios. 

Aurora Funeral Home pa nan bon servicio. 

* Nan tur hopi danki. * 


Como prueba e homber di fishi a 
mustra su slep di salario caminda 
un hende a anota cu ela haña 400 
florin di menos y cu NAf 400,= mien- 
tras cu e tabatin 11 dia di vakantie 
cu nan mester pag’e. 

E homber a traha seis luna pe 
contratista a rason di 1300 florin pa 
kinsena te dia ela kita of nan a kit’e. 
Hues a duna e obrero rason pasobra 
e contratista no tabatin prueba den 
su administracion cu ela paga e sal- 
ario completo y pasobra su adminis- 
tracion di salario tabata lek manera 
un macutu. 

Hues ademas a dekreta cu e 
contratista mester paga 10% di in- 
teres riba e suma y paga mil florin 
na abogado dje homber di fishi. 
Hues tabata mr. U.I.D. Luydens. 


Aufei 

S?° -—- 

'Putt&uii *i¥ome & (?ne*ttafouf 

Gradicimento / Invitacion 

Pa medio di esaki famianan kier gradici tur esnan cu na 
un of oto manera a duna sosten, consuelo y forsa 
durante e tempo dificil cu fayecimento y despedida di 
nos difunto stima: 



JacintoTromp 

Boso muestra di atencion ta di hopi aprecio y un gran 
sosen pa nos. 

Un danki pa un y tur cu a manda mensahe via 
Whatsapp y Facebook y a haci yamada telefonico. 

Nos kier gradici Estrellita Lopez, Mario Velasquez, Greta 
Posner y Victoria Ferrero pa nan atencion y sosten 
durante su enfermedad y fayecimento. 

Danki tambe na Dr. Aurystella Wever y su dos asistent- 
nan Miluska Kocky Joanne Flores 

“ Çutt&uit 'i¥ome & &ie#uato>uf 

Gradicimento / Invitacion 


Pa medio di esaki rumannan y famia kier a gradici tur 
esnan cu di un manera of otro a mustra nan atencion 
durante enfermedad, fayecimento y entiero di nos 
ruman, omo: 



Casimiro"Cachin"Geerman 


Gradicimento special ta bai na EttyToppenberg, hopi 
danki na LiteLife, Dialyse afdeling y na Aurora Funeral 
Home pa nan bon servicio. 

Alabes nos kier invita pa 2 Santo Sacrificio di misa cual 
lo tuma lugar na Misa Inmaculada Concepcion 
Diasabra 18 januari 2020 pa 7'or di anochi 
Diahuebs 23 januari 2020 pa 7'or di anochi 

Bo(so) presencia lo ta altamente aprecia 


Ae^wra 

“ Çuttenat & &ematMq 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsadurante e tempo dificil cu e 
fayecimento y entiero di nos defunto stima: 



Alle Maduro-Loopstok 

Mihor conoci como "Ali" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na un Santo Sacrificio di Misa na misa 
Birgen di Fatima na Dakota, diasabra 18 di januari 2020 
pa 7 pm 

Boso presencia ta altamente aprecia. 


Minister tin rason 

Hoben Hamaikino no por keda 
Corsou pa estudio avansa 


WILLEMSTAD. E siman aki hues 
mr. Soffers a confirma cu despacho di 
Ministerio di Husticia tin rason cu e 
desicion cu nan a tuma for di dos aña 
pasa cu un mucha muhe Hamaikino 
cu ta ilegal na Corsou for di augustus 
2010 pa nenga permit di atmicion na 
Corsou pa continua su estudionan na 
un instituto local di estudio avansa. 

Mr. G.C.A. Scheperboer-Parris y B.W. 
Scheperboer tabata su abogadonan. 

E caso ta andando for di 22 november 
2017 dia cu minister no a autorisa pe ho- 
ben Hamaikino keda Corsou pa studia. 


aX, 

'Puvi&iat *Ç¥<uue & (Znematontf 

Gradicimento y Invitashon 

Den nomber di famiaBrice y Georges,Nos kier a gradici 
tur esnan cu di un of otromanera a companjanos y 
dunanossosténdurantefayecimento y entiero di 
nosdefuntostima: 



Cecilia Brice 

27-12-1929 - 27-12-2019 

Bosopresenciatabatagrandi y mesungrandinosgradi- 
tudnaboso ta. 

Tambenos kier a gradici tur esnan cu a manda message 
y cu ahaciyamada. 

Un danki special ta bai pa Marie France, Cynthia, 
Margarettey Liliane. 

Un danki special naAurora Funeral Homepa nan bon 
servicio. 

Alaveznos ta invita tur famia, bisiña, amigo y conocir- 
nan pa compañanosnal Santo Sacrificiodi misacual ta 
tumalugar: Diadomingo 19 Januari2020 pa 
7:00pmnamisaSanFranciscona playa. 

Bosopresencia lo ta altamenteaprecia 


Despues di un aña e hoben 
a apela e desicion y dos luna 
despues e minister a confirma 
su desicion. 

For di 2 augustus 2010 e mu- 
cha muhe Hamaikino ta ilegal 
na Corsou y dos aña pasa a 
pidi permit di estadia pa stu- 
dia na Corsou. 

E no por a haña permit paso- 
bra e no por a mustra cu ela 
caba un estudio na universi- 
dad, academia of un instituto 
particular. E hoben a bin cu e 
argumento cu e no ta un me- 
nasa pa orden Publico ni con- 
tra interes general cu ta argu- 
mentonan cu minister por uza 
pa nenga un permit. 
Seguidamente ela haci apela- 
cion riba motibo urgente di 
carakter humanitario y cu e 
minister no a tene cuenta cu 
aspectonan importante. 

O sea e asunto a cambia di 
permit pa estudio pa permit 
pa motibo humanitario. 

Ley a bisa cu strañero por 
haña permit pa studia na 
Corsou si nan a registra na 
universidad of academia pa 
sigi un curso completo cu De- 
partamento di Enseñansa ta 
reconoce. Hues a haña cu e 
argumento aki no ta inhustu 
ni cu a perhudic’e di forma ex- 
traordinario pasobra e mester 
tabata sa cu siendo ilegal y 
sin por a drenta universidad 
e no ta haña permit.Por lo 
tanto ela rechasa e demanda. 

